ประกาศกระทรวงการคลังเรื่อง ขยายกําหนดเวลาการยื่นรายการและชําระภาษีอากรหรือนาส่งภาษีให้แก่ผู้มีหน้าที่เสียภาษีหรือนาส่งภาษีในท้องที่ที่เกิดภัยพิบัติ (ฉบับที่ 1)---------------------------------------------- โดยที่ได้เกิดภัยพิบัติจากพายุโซนร้อนปาบึกในบางจังหวัดทางภาคใต้ของประเทศไทย เป็นเหตุให้ผู้มีหน้าที่เสียภาษีหรือนาส่งภาษีในหลายท้องที่ไม่อาจประกอบกิจการได้ตามปกติ และไม่สามารถยื่นรายการและชําระภาษีอากรหรือนาส่งภาษีภายในเวลาที่ประมวลรัษฎากรกําหนด รัฐมนตรีว่าการกระทรวงการคลังพิจารณาแล้ว เพื่อให้ผู้มีหน้าที่เสียภาษีหรือนําส่งภาษีในท้องที่ที่ได้รับผลกระทบจากเหตุภัยพิบัติดังกล่าวไม่ต้องเสียเบี้ยปรับ เงินเพิ่ม และค่าปรับอาญา จึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากร อนุมัติให้ขยายกําหนดเวลาการยื่นรายการและชําระภาษีอากรหรือนาส่งภาษีตามประมวลรัษฎากร ให้แก่ผู้มีหน้าที่เสียภาษีหรือนําส่งภาษีที่ได้รับผลกระทบจากเหตุภัยพิบัติอันเนื่องมาจากพายุโซนร้อนปาบึกในท้องที่ดังต่อไปนี้ข้อ ๑ ให้ขยายกําหนดเวลาการยื่นรายการและชําระภาษีอากรหรือนาส่งภาษีให้แก่ผู้มีหน้าที่เสียภาษีหรือนาส่งภาษีในท้องที่ดังต่อไปนี้ 1.1 สํานักงานสรรพากรพื้นที่สาขาทุกแห่งในสังกัดสํานักงานสรรพากรพื้นที่ประจวบคีรีขันธ์และสํานักงานสรรพากรพื้นที่เพชรบุรี ซึ่งอยู่ในความรับผิดชอบของสํานักงานสรรพากรภาค 6 1.2 สํานักงานสรรพากรพื้นที่สาขาทุกแห่งในสังกัดสํานักงานสรรพากรพื้นที่นครศรีธรรมราชสํานักงานสรรพากรพื้นที่ชุมพร สํานักงานสรรพากรพื้นที่สุราษฎร์ธานี 1 และสํานักงานสรรพากรพื้นที่สุราษฎร์ธานี 2 ซึ่งอยู่ในความรับผิดชอบของสํานักงานสรรพากรภาค 11 1.3 สํานักงานสรรพากรพื้นที่สาขาทุกแห่งในสังกัดสํานักงานสรรพากรพื้นที่ตรัง สํานักงานสรรพากรพื้นที่พัทลุง และสํานักงานสรรพากรพื้นที่ปัตตานี ซึ่งอยู่ในความรับผิดชอบของสํานักงานสรรพากรภาค 12ข้อ ๒ ให้ขยายกําหนดเวลาการยื่นรายการและนาส่งภาษีตามมาตรา 3 เตรส มาตรา 52 มาตรา 59 มาตรา 69 ทวิ มาตรา 70 มาตรา 70 ทวิ มาตรา 83/5 มาตรา 83/6 และมาตรา 83/7 แห่งประมวลรัษฎากร สําหรับกรณีที่จะต้องยื่นรายการและนําส่งภาษีสําหรับเดือนภาษี ธันวาคม 2561 ซึ่งจะต้องยื่นรายงานและนําส่งภาษีภายในวันที่ 7 มกราคม พ.ศ. 2562 ออกไปเป็นภายในวันที่ 31 มกราคม พ.ศ. 2562ข้อ ๓ ให้ขยายกําหนดเวลาการยื่นรายการและชําระภาษีสําหรับบริษัทหรือห้างหุ้นส่วนนิติบุคคล ตามมาตรา 67 มาตรา 67 ทวิ มาตรา 68 และมาตรา 69 แห่งประมวลรัษฎากร สําหรับกรณีที่จะต้องยื่นรายการและชําระภาษีภายในเดือนมกราคม 2562 ออกไปเป็นภายในวันที่ 31 มกราคม พ.ศ. 2562ข้อ ๔ ให้ขยายกําหนดเวลาการยื่นแบบแสดงรายการและชําระภาษีมูลค่าเพิ่ม ตามมาตรา 83 แห่งประมวลรัษฎากร และภาษีธุรกิจเฉพาะ ตามมาตรา 91/10 แห่งประมวลรัษฎากร ทั้งนี้ไม่รวมถึงการยื่นแบบแสดงรายการและชําระภาษีธุรกิจเฉพาะ สําหรับการขายอสังหาริมทรัพย์เป็นทางการค้าหรือหากําไร ไม่ว่าอสังหาริมทรัพย์นั้นจะได้มาโดยวิธีใดก็ตาม ตามมาตรา 91/2 (6) แห่งประมวลรัษฎากร สําหรับเดือนภาษีธันวาคม 2561 ซึ่งจะต้องยื่นแบบแสดงรายการและชําระภาษีอากรภายในวันที่ 15 มกราคม พ.ศ. 2562 ออกไปเป็นภายในวันที่ 31 มกราคม พ.ศ. 2562ข้อ ๕ ให้ขยายกําหนดเวลาการขอเสียอากรแสตมป์เป็นตัวเงิน ตามมาตรา 103 (3) แห่งประมวลรัษฎากร สําหรับกรณีที่จะต้องเสียอากรภายในเดือนมกราคม 2562 ออกไปเป็นภายใน วันที่ 31 มกราคม พ.ศ. 2562ข้อ ๖ แบบแสดงรายการภาษีที่ผู้มีหน้าที่เสียภาษีหรือนาส่งภาษีได้รับการขยายกําหนดเวลาการยื่นรายการและชําระภาษีอากรหรือนาส่งภาษี มีดังนี้ 6.1 ภาษีเงินได้หัก ณ ที่จ่าย ตามแบบ ภ.ง.ด. 1 ภ.ง.ด. 2 ภ.ง.ด. 3 ภ.ง.ด. 53 และ ภ.ง.ด. 54 6.2 ภาษีเงินได้นิติบุคคล ตามแบบ ภ.ง.ด. 50 ภ.ง.ด. 51 ภ.ง.ด. 52 และ ภ.ง.ด. 55 6.3 ภาษีมูลค่าเพิ่ม ตามแบบ ภ.พ. 30 และ ภ.พ. 36 6.4 ภาษีธุรกิจเฉพาะ ตามแบบ ภ.ธ. 40 6.5 อากรแสตมป์ ตามแบบ อ.ส. 4 อ.ส. 4 ก และ อ.ส. 4 ขผู้มีอํานาจลงนาม - ประกาศ ณ วันที่ 18 มกราคม พ.ศ. 2562อภิศักดิ์ ตันติวรวงศ์รัฐมนตรีว่าการกระทรวงการคลัง